open-index/open-wikipedia-markdown huggingface dataset:
Batalla de Dale

A **batalla de Dale** é un conflito militar ficticio que pertence ó legendarium do escritor británico J. R. R. Tolkien e cuxo desenvolvemento é narrado nun dos apéndices da súa novela *O Señor dos Aneis*. Esta batalla forma parte da trama do videoxogo *The Lord of the Rings: The Battle for Middle-earth II*.

## Historia 
Despois da retirada dos exércitos ananos de Esgaroth, o Rei Dáin retira as súas tropas a Dale para preparar a súa defensa. Mentres o exército combinado de ananos e homes se preparaba para defender a cidade, os habitantes de Dale refuxiáronse en Erebor.

Cando os exércitos de Dol Guldur comezan a atacar, os ananos e homes da cidade van retrocedendo ata chegar á porta de Erebor, onde cae o rei Dáin II e o rei Brand defendendo ambos a porta. Trala morte do seus respectivos pais, Thorin III e Bardo II dirixen a defensa feramente aguantando ás hoste de Dol Guldur ata que aparece o rei Thranduil con exércitos elfos do Bosque Escuro e socorre ós ananos. Así o exército combinado rexeita ás forzas de Dol Guldur e salva Erebor. Porén, a cidade de Dale queda destruída, pero máis adiante o novo rei Bardo II vólvea reconstruír. Thorin III "helmo de Pedra" é coroado novo rei de Erebor e tanto Erebor coma Dale convértense en aliados do Reino Unificado.
The Strange Case Of...

***The Strange Case Of...*** é o segundo álbum de estudio da banda americana Halestorm, o cal foi publicado o 10 de abril de 2012. Este contén as cancións que formaban parte do EP Hello: It's Mz Hyde, que xa fora publicado en xaneiro de 2012 e contaron co mesmo produtor do seu primeiro álbum, Howard Benson. O primeiro single **Love Bites (So Do I)**, alcanzou moi rápido os primeiros postos das listas Billboard, destacando que se converte na primeira banda liderada por unha muller en alcanzar o primeiro posto na lista Active Rock da radio nos Estados Unidos de América.

## Listaxe de cancións 
# Love Bites (So Do I) – 3:11
# Mz. Hyde – 3:22
# I Miss The Misery – 3:03
# Freak Like Me – 3:38
# Beautiful With You – 3:16
# In Your Room – 2:46
# Break In – 4:45
# Rock Show – 3:19
# Daughters Of Darkness – 3:55
# You Call Me A Bitch Like It's A Bad Thing – 3:11
# American Boys – 3:28
# Here's to Us – 2:59

### Cancións extras 
A edición Deluxe do álbum, contén a maiores as seguintes cancións:

# Don't Know How to Stop – 3:54
# Private Parts (con James Michael de Sixx:A.M.)  - 3:59
# Hate It When You See Me Cry – 3:11
# Here's to us [Guest Version] - 3:15

## Singles e videografía 
En febreiro de 2012 presentan este segundo álbum cun vídeo para o que é o primeiro single, **Love Bites (So Do I)**. Nese mesmo mes, '''Here's to Us** convértese no segundo single, e dáse a coñecer mediante a serie televisiva da FOX “Glee”, poidéndose escoitar no episodio 14 da terceira temporada. En maio de 2012, publican un vídeo para a canción **Freak Like Me** con imaxes en vivo, coa intención de promover a xira que realizaran no verán dese mesmo ano. O 20 de xuño de 2012 dáse a coñecer o vídeo do que sería o novo single **I Miss The Missery**. O 9 de xullo do mesmo ano publican un vídeo, coa intención de promover a xira europea, que conta coa canción **Rock Show**. O 11 de febreiro de 2013 publican outro vídeo para a canción **Freak Like Me''', como agradecemento a todos os seus fans que asistiron aos seus concertos 

## Créditos 
* Lzzy Hale - Voz, guitarra, teclado
* Arejay Hale - batería, percusión, voz secundaria
* Joe Hottinger - guitarra, voz secundaria
* Josh Smith - baixo, voz secundaria

## Notas
Batalla de Ribadauga

A **batalla de Ribadauga** é un conflito ficticio do legendarium do escritor J. R. R. Tolkien. Ocorre nun dos últimos capítulos da novela *O Señor dos Aneis*.

Ocorreu o 3 de novembro do 3019 da Terceira Idade do Sol, e foi o enfrontamento entre os hobbits da Comarca e uns soldados comandados por Saruman. Esta batalla considérase a derradeira da Guerra do Anel. Considérase ademais a segunda batalla realizada dentro das fronteiras da Comarca (Logo da Batalla dos Campos Verdes) dende a súa fundación hai máis de 1400 anos.

Os bandos, como se dixo anteriormente, estaban conformados polos hobbits da Comarca liderados por Frodo e Sam pero especialmente por Merri e Pipin, que utilizaron a súa experiencia nos exércitos de Rohan e Gondor durante a Guerra do Anel. Pipin aínda se mantiña ó servizo de Gondor, polo que loitaba baixo a autoridade do novo goberno de Minas Tirith.

No bando inimigo estaban os invasores orcos dirixidos por Sargo (o nome que os orcos lle daban a Saruman, que significa "ancián").

A estratexia utilizada polos hobbits que lles deu a vitoria consistiu en emboscar ós inimigos bloqueando os camiños polos que entraran na cidade, usando carromatos e carretas. A pesar de que se lles instou a renderse, os homes de Saruman decidiron pelexar a súa fuxida, pero foron vencidos polos hobbits. Pipin e Merri loitaron con coraxe na batalla, ó igual que Sam. Frodo tamén se atopaba alí, pero ocupouse máis de coidar ós feridos e de preocuparse por que os inimigos que se rendesen fosen respectados.

Logo da batalla Frodo confrontou a Saruman xunto cos seus tres compañeiros, e exiliouno para sempre da Comarca. Despois, Gríma asasinaría a Saruman cando se retiraba, e antes de que Frodo puidese reaccionar, os hobbits vixilantes lanzaron frechas contra Lingua de Verme, que morrería inmediatamente. O último enfrontamento e a última morte da Guerra do Anel ocorreron xusto onde comezou todo, en Hobbiton de onde Frodo inicialmente partira cara a Valfendido.

## Véxase tamén 
### Outros artigos 
* Limpando a Comarca
Pseudopeptidoglicano

O **pseudopeptidoglicano**, tamén chamado **pseudomureína** , é o principal compoñente da parede celular dalgunhas arqueas, de composición polisacarídica e peptídica, que ten unha similar morfoloxía, función e estrutura física ca o peptidoglicano das bacterias, pero unha diferente estrutura química.

Os compoñentes básicos do pseudopeptidoglicano son un polisacárido e pequenas cadeas de péptidos unidos a el. O esqueleto da molécula é o polisacárido, formado polos monosacáridos derivados N-acetilglicosamina e o ácido N-acetiltalosaminurónico (en vez deste último, o peptidoglicano bacteriano ten ácido N-acetilmurámico), os cales alternan na molécula, están unidos por enlaces glicosídicos β(1-3), e dispóñense en cadeas lineais paralelas. Os péptidos colgan do ácido N-acetiltalasoaminourónico e poden establecer enlaces cruzados cos péptidos doutras cadeas .

O encima lisozima, que é un mecanismo de defensa contra as bacterias, é ineficaz contra as arqueas que teñen pseudopeptidoglicano, xa que non pode danar as súas paredes. A lisozima só pode romper os enlaces β(1-4) que ten o peptidoglicano, pero non os enlaces β(1-3) do pseudopeoptidoglicano.

O peptidoglicano só aparece nalgunhas arqueas. Outras arqueas non teñen nin pseudopeptidoglicano nin peptidoglicano, senón paredes formadas por diversos polisacáridos, glicoproteínas ou proteínas (ver capa S).

## Notas 
## Véxase tamén 
### Outros artigos 
* Peptidoglicano
* Tinguidura de Gram
* Parede celular
Angmar

**Angmar** (sindarin: «casa de ferro») é un lugar ficticio pertencente ó legendarium do escritor británico J. R. R. Tolkien. É un reino fundado no ano 1300 da Terceira Idade do Sol, no extremo norte das Montañas Bretemosas polo que resultou ser o Señor dos Nazgûl, quen foi coñecido como o Rei Bruxo de Angmar. Xa que o Rei Bruxo era un vasalo do Señor Escuro Sauron, as guerras de Angmar contra os reinos dos dúnedain foron levadas a cabo por orde de Sauron.

A capital de Angmar era Carn Dûm. O reino estaba conformado por homes malvados, inimigos dos Dúnedain, e por orcos.

## Historia 
Pouco tempo despois da súa fundación, guerreou contra os reinos divididos dos Dúnedain: Arthedain, Cardolan e Rhudaur. O Rei Bruxo conquistou Rhudaur, o máis feble dos reinos que sucederon a Arnor, e substituíu o rei por Hwaldar, un dos homes da liñaxe "maldita" de Ulfang.

Baixo o control do Rei Bruxo, Rhudaur invadiu en 1356 da T.E. a Arthedain e no ataque o rei Argeleb I morreu. Porén, coa axuda dos exércitos de Cardolan, Arthedain conseguiu manter unha liña defensiva.

No 1409 T.E., Angmar atacou Cardolan, destruíndo este reino. Ó mesmo tempo, Rhudaur desapareceu, polo que só quedaba Arthedain como único remanente do reino dos Dúnedain en Arnor. Arthedain, privado de aliados, loitou durante 500 anos máis.

No 1974 T.E., Angmar reuniu as súas forzas e lanzou un asalto final sobre Arthedain. Angmar tomou a capital, Fornost, acabando así co último reino dos Dúnedain do norte. O rei Arvedui foi empurrado cara ó extremo norte e refuxiouse cos homes da Baía do xeo de Forochel. Pediu axuda a Gondor valéndose dunha das Palantír que tiña no seu poder.

Un ano máis tarde, o Príncipe Eärnur de Gondor desembarcou nos Portos Grises cun exército de Dúnedain para axudar a Arthedain, pero chegou demasiado tarde. Os seus homes reuníronse cun exército de elfos enviado por Elrond encabezado por Glorfindel. Xuntos destruíron completamente as forzas de Angmar na Batalla de Fornost, pero o Rei Bruxo non foi eliminado. Escapou e refuxiouse en Mordor. O exército de elfos e homes marchou cara Carn Dûm destruíndo a cidade e matando a tódolos seus habitantes, chegando así a fin do reino de Angmar.
Jiaqing

, nado o 13 de novembro de 1760 e finado o 2 de setembro de 1820, foi o sétimo emperador da dinastía Qing, e o quinto emperador Qing emperor en gobernar sobre China, de 1796 a 1820.

Era fillo do emperador Qianlong a quen sucedeu logo da súa abdicación. Durante o seu reinado, perseguiu ao antigo favorito de seu pia Heshen e intentou restaurar o estado e intentou frear o contrabando de opio dentro da China mais tamén loitou contra da chegada de europeos e das súas ideas.

## Véxase tamén
### Outros artigos
* Dinastía Qing
Dinastía Kawānanakoa

[miniatura|[Abigail Campbell Kawānanakoa xunto a Eduardo, Príncipe de Gales, futuro Rei Eduardo VIII en 1920.]]
A **dinastía Kawānanakoa**, tamén coñecida como a **dinastía en espera Kawānanakoa**, son os presuntos herdeiros lexítimos do Reino de Hawai.

## Orixe 
Rama paralela da dinastía reinante Kalākaua (da illa de Kauai) e descendentes de xefes de zonas como Waimea na illa de Hawai, a liña dinástica foi estabelecida polo príncipe David Kawānanakoa, que foi declarado herdeiro do rei David Kalākaua. Era fillo do Gran Xefe David Kahalepouli Piʻikoi e da Gran Xefa Victoria Kinoiki Kekaulike. Kawānanakoa comprometeuse coa princesa Victoria Kaʻiulani o 3 de febreiro de 1898, que se tería convertido en monarca por dereito propio tras a morte da raíña Liliʻuokalani se ela non falecese antes ca ela.

A ascendencia paterna de David Kawānanakoa provén dunha rama cadete da familia real de Kauai. A súa avoa paterna, a Gran Xefa Kekahili, era media irmá do Gran Xefe Caesar Kapaʻakea, pai de Kalākaua, sendo ambos fillos da Gran Xefa Kamokuiki. Isto converteuna nunha tía do rei Kalākaua e da raíña Liliʻuokalani, o que converte aos Kawānanakoa nos parentes colaterais superviventes máis próximos da antiga casa Kalākaua. A devandita avoa descendía, ademais da antiga liñaxe de xefes de Kauai, tamén do xefe de Kaʻū, un tío avó do rei Kamehameha I.

Non obstante, a ascendencia de maior rango de David Kawānanakoa é en realidade a que provén da súa nai. A súa avoa materna, a Gran Xefa Kekaulike Kinoiki, era filla do último rei de Kauai e de Niʻihau Kaumualiʻi. Era neta de Kaneoneo, que intentou recuperar Oʻahu de mans de Kahekili II en rebelión. Descendía das liñaxes de altos xefes de Niʻihau, Koloa, Oʻahu, Kauaʻi e Maui. O seu avó materno, o Alto Xefe Kūhiō Kalanianaʻole, era descendente de varias liñaxes principais dos distritos da illa de Hawaiʻi (como Waimea, Kona e Hilo) e descendía directamente do xefe de Waimea.

A dinastía Kawānanakoa sobrevive hoxe en día e, en 1998, varios xenealoxistas crían que eran herdeiros ao trono. Os membros da familia ás veces son chamados príncipe e princesa, por tradición e respecto ao seu status como aliʻi ou xefes de hawaianos nativos, sendo liñaxes de ascendencia antiga.

En 1900, David Kawānanakoa foi un dos fundadores do Partido Demócrata de Hawaiʻi. A casa Kawānanakoa na política hawaiana contemporánea está estreitamente aliñada co Partido Republicano de Hawaiʻi, un partido político que axudou a organizar desde a creación do Territorio de Hawaiʻi. A matriarca da Casa, Abigail Kawānanakoa, converteuse nunha líder do partido nacional nos primeiros anos do século XX.

## Notas 
## Véxase tamén 
### Ligazóns externas 
*Galería fotográfica da dinastía Kawānanakoa
Boing

**Boing** é unha canle de televisión privada española propiedade do 50% de Mediaset España e outro 50% de Time Warner que emite a través da TDT e nas plataformas de televisión de pago Movistar+ e Vodafone TV, Orange TV, R e Euskatel. 
A programación está orientada ó público infantil e xuvenil e os seus principais competidores son Disney Channel e Clan TVE. Comezou as súas emisións o 1 de setembro de 2010.

## Audiencias 
Evolución da cota de pantalla mensual, segundo as medicións de audiencia elaborados en España por TNS. Están en letra grosa e azul os meses nos que foi líder de audiencia.

* Máximo histórico | ** Mínimo histórico

## Notas
Abigail Campbell Kawānanakoa

**Abigail Wahiʻikaʻahuʻula Campbell Kawānanakoa**, nada o 1 de xaneiro de 1882 en Honolulu (Oahu) e finada o 12 de abril de 1945 na mesma cidade, foi unha política e princesa hawaiana.

## Traxectoria 
Naceu no mesmo cuarto da mansión da rúa Emma que fora o lugar de nacemento da princesa Kaʻiulani. O seu pai era James Campbell, un dos industrialista máis ricos do Reino de Hawai. A súa nai era en parte hawaiana Abigail Kuaihelani Maipinepine Bright.

Graduouse no College of Notre Dame en Belmont, California, en 1900, onde se converteu do anglicanismo, a relixión dos seus pais, ao catolicismo romano. O 6 de xaneiro de 1902, en virtude do seu matrimonio co príncipe David Laʻamea Kahalepouli Kawānanakoa Piʻikoi, pasou a ser coñecida como a princesa Abigail.

O príncipe David foi un dos herdeiros de Kalākaua, monarca do Reino de Hawai'i xunto coa princesa Victoria Ka'iulani e a irmá de Kalakaua, entón princesa herdeira Liliʻuokalani. O príncipe David morreu de pneumonía en 1908. Ela e o príncipe David tiveron tres fillos; David Kalākaua Kawananakoa, Abigail Helen Kapi'olani Kawananakoa e Lydia Lili'uokalani Kawananakoa.

Tras a morte do seu cuñado, o príncipe Jonah Kūhiō Kalanianaʻole, en 1922, a princesa Abigail converteuse na líder de todos os hawaianos nativos e participou activamente na política de Hawai como a súa defensora. Tamén asumiu o papel de herdeira ao trono mentres os hawaianos nativos continuaban a rezar polo regreso da súa soberanía. A diferenza do seu cuñado, o príncipe Kūhiō, a princesa Abigail era unha republicana devota e traballou para perseguir os seus ideais. En 1924 converteuse en membro do comité nacional republicano de Hawai e exerceu nese cargo durante doce anos. A súa prominencia no escenario nacional converteu á princesa Abigail nun modelo a seguir para as mulleres de Hawai.

Morreu na súa casa de Honolulu o 12 de abril de 1945.

## Notas
Moto3

**Moto3** é a categoría de menor cilindrada do Campionato do Mundo de Motociclismo de velocidade, regulado pola FIM. Destinada a motocicletas equipadas con motores de 250cc e catro tempos, substituíu en 2012 á antiga categoría de 125cc (con motor de dous tempos).

## Regulamento 
Esta categoría limítase a motores dun só cilindro e un diámetro máximo de 81&nbsp;mm. O peso total mínimo de motocicleta e condutor é de 148&nbsp;kg. Os pilotos non poden ter máis de 28 anos, 25 se son *wild-cards* (pilotos invitados pola organización) ou acabados de contratar e participan por primeira vez no mundial.

### Especificacións do motor 
[220px|miniatura|Moto3 Honda de [Maverick Viñales (2012)]]
***Configuración**: Monocilíndrico
***Cilindrada**: 250 cc
***Ciclo do motor**: 4 tempos
***Válvulas**: 4 válvulas
***Distribución:** Árbore de levas (*DOHC*).
***Combustible**: Sen chumbo, 100 octanos (calquera tipo de combustible). 
***Alimentación**: Inxección.
***Aspiración**: Motor de aspiración natural.
***Lubricación**: Cárter húmido.
***Máximo de revolucións**: 17.500 - 18.000 rpm.
***Refrixeración**: Bomba de auga individual.

## Campións 
## Véxase tamén 
### Ligazóns externas 
* Sitio web oficial de MotoGP
Lista de illas de Fiji

Fiji é un arquipélago do océano Pacífico que consta de 844 illas e illotes das cales aproximadamente 106 están habitadas.

Está dividido en 9 grupos insulares xeográficos separados. O máis pequeno son as Illas do arrecife de Conway e Skerries, e o maior é o Grupo Vanua Levu.

550px|dereita
## Grupo Viti Levu e illas adxacentes 
* Bau
* Beqa
* Malake
* Nanunanu-i-Cake
* Nanunanu-i-Ra
* Viti Levu

## Grupo Vanua Levu,  Taveuni e illas adxacentes 
* Kioa
* Qamea
* Mali
* Rabi
* Taveuni
* Vanua Levu
* Yandua
* Yaqaga

## Arquipélago Lomaiviti
* Batiki
* Gau
* Koro
* Makogai
* Motoriki
* Naigani
* Nairai
* Namenalala
* Ovalau
* Wakaya

## Arquipélago de Yasawa
* Kuata
* Matacawa Levu
* Nacula
* Nanuya Lailai
* Nanuya Levu (illa da Tartaruga)
* Narara
* Naukacuvu
* Naviti
* Tavewa
* Viwa
* Waya
* Wayasewa
* Yalewa kalou
* Yaqeta
* Yasawa
* Yawini

## Arquipélago Mamanuca 
* Eori
* Kadomo
* Malolo
* Malololaialai
* Mana
* Monu
* Monuriki
* Navadra
* Qalito
* Tokoriki
* Vomo
* Yanuya

## Arquipélago de Kadavu 
* Buliya ou Bulia
* Dravuni
* Kadavu
* Matanuku
* Ono
* Vanuakula
* Yaukave Levu

## Arquipélago das illas Lau 
### Lau septentrionais 
* Adavaci
* Avea
* Cicia
* Cikobia
* illotes de Sovu
* Kaibu
* Kanacea
* Katafaga
* Kibobo
* Mago
* Malima
* Munia
* Naitauba
* Namalata
* Nukutolu
* Qilaqila
* Susui
* Tuvuca
* Vanua Balavu
* Vatu Vara
* Vekai
* Wailagilala
* Yacata
* Yanucoloa

### Lau centrais 
* Aiwa
* Lakeba
* Nayau
* Oneata
* Vanua Vatu
### Lau Meridionais 
* Fulaga
* Kabara
* Karoni
* komo
* Marabo
* Marabo
* Moce
* Namuka
* Ogea Driki
* Ogea
* Olorua
* Ono e Lau
* Tuvana
* Vatoa
* Waqava

## Arquipélago de Moala 
* Matuku
* Moala
* Totoya
## Grupo Rotuma e illas adxacentes 
* Hatana
* Hofliua
* Rotuma
* Uea

## Véxase tamén
### Outros artigos
*Fiji
Walter Houston Clark

**Walter Houston Clark**, nado en Westfield o 15 de xullo de 1902 e finado en Cape Elizabeth o 15 de decembro de 1994 foi un psicólogo estadounidense especializado en psicoloxía da relixión.

## Traxectoria 
Doutorouse en psicoloxía por Harvard e xa viña dando clase de inglés nunha escola de Lenox que tamén axudara a fundar en 1926, logo continuou como profesor de psicoloxía no Seminario de Hartford (1951-1962) e desde 1962 ata o seu retiro en 1967 na Escola Teolóxica Andover Newton. O seu primeiro libro foi un traballo sobre o Grupo de Oxford, *The Oxford Group: Its History and Significance* (1951), foi tamén o autor dun libro de texto de psicoloxía da relixión, *The Psychology of Religion; An Introduction to Religious Experience and Behavior* publicado en 1958. Posteriormente quedou moi influído polo que se denominou revolución psicodélica e a súa relación coa experiencia mística avogando polo consumo responsable de drogas como unha fonte para intensas experiencias relixiosas que tiraba o que xa estaba no interior da persoa cara ao exterior e que plasmou no libro *Chemical Ecstasy: Psychedelic Drugs and Religion* de 1969 e en *Religious Experience: Its Nature and Function in the Human Psyche* (1973), onde recolleu varios textos sobre o uso de substancias psicodélicas. Foi presidente da Academy of Religion and Psychical Research (1973)
Doenza xenética

Unha **doenza** ou **trastorno xenético** é unha variación anormal e patolóxica dun ou máis xenes, causando unha condición patolóxica no individuo que a padece. O consello xenético pode ser unha medida profiláctica para a aparición deste tipo de doenzas.

## Causas 
Hai varias causas posíbeis:
* Mutación, coma por exemplo moitos cancros. 
* Duplicación de cromosomas, como na síndrome de Down, ou duplicación repetida dunha parte do cromosoma, como na síndrome de cromosoma X fráxil.
* Deleción dunha rexión dun cromosoma, como na síndrome deleción 22q13, na que o extremo do brazo longo do cromosoma 22 está ausente, ou dun cromosoma completo, como a síndrome de Turner na que falta un cromosoma sexual.
* Un ou máis xenes son herdados dos pais; neste caso o trastorno denomínase doenza hereditaria. Con frecuencia os pais son individuos sans, se son portadores dun defecto recesivo, como a fibrose quística aínda que tamén acontecen casos con defectos xenéticos dominantes, como a acondroplasia.

## Algunhas enfermidades xenéticas 
* P - Mutación puntual, ou calquera inserción / deleción dun xene ou parte dun xene
* D - Ausencia dun xene ou varios
* C - Un cromosoma enteiro extra, falta ou ámbolos dous

### Neurolóxicas 
* Síndrome de Down
* Síndrome de Tourette
* Síndrome de Patau

### Endocrinoloxía e metabolismo 
* Síndrome de Prader-Willi
* Hipotiroidismo
* Hiperplasia Suprarenal
* Hiperfenilalaninemias
* Hemoglobinopatías

### Enfermidades respiratorias 
* Enfermidade vascular cerebral
* Asma
* Fibrose quística
* Cancro de pulmón de células pequenas
* Síndrome de Zellweger

### Enfermidades do sistema inmune 
* Asma
* Ataxia telanxiectasia 
* Síndrome autoinmune poliglandular 
* Linfoma de Burkitt 
* Diabetes tipo 1 
* Síndrome de DiGeorge 
* Inmunodeficiencia con hiper-IgM 
* Leucemia mieloide crónica 
* Inmunodeficiencia combinada severa (SCID)

### Aparello dixestivo 
* Cancro colorrectal
* Enfermidade de Crohn
* Fibrose quística
* Diabetes Tipo 1
* Malabsorción Glucosa Galactosa
* Cancro de páncreas
* Enfermedide de Wilson
* Síndrome de Zellweger

### Músculos e mais ósos 
* Acondroplasia 
* Esclerose Lateral Amiotrófica 
* Síndrome de Charcot–Marie–Tooth 
* Síndrome de Cockayne 
* Displasia Diastrófica
* Distrofia muscular de Duchenne 
* Síndrome de Ellis-van Creveld 
* Fibrodisplasia osificante progresiva
* Sindrome de Ehlers-Danlos e Sindrome de Hiperlaxitude articular
* Síndrome de Marfan
* Osteoxénese imperfecta
* Distrofia Miotónica
* Arteriopatía Cerebral Autosómica Dominante con Infartos Subcorticais e Leucoencefalopatía
* Exostose Múltiple Cartilaxinosa

### Sangue e tecido linfático 
* Anemia falciforme
* Linfoma de Burkitt
* Enfermidade de Gaucher
* Hemofilia A
* Leucemia linfoide crónica
* Enfermidade de Niemann-Pick 
* Hemoglobinuria nocturna paroxística
* Talasemia

### Enfermidades específicas nas mulleres 
* Cancro de mama
* Cancro de ovario
* Síndrome de Rett

### Enfermedides específicas nos homes 
* Síndrome de Alport
* Cancro de Prostata
* Síndrome de Wiskott Aldrich
*
Mylo Xyloto

***Mylo Xyloto*** é o quinto álbum da banda inglesa de rock alternativo Coldplay, editado o 24 de outubro do ano 2011 a través do selo Parlophone.

## Lista de cancións 
Todos os temas compostos por Guy Berryman, Jonny Buckland, Will Champion e Chris Martin.

## Véxase tamén 
### Ligazóns externas 
* Web Oficial de Coldplay
Kalākaua

miniatura|180px|dereita|Escudo de armas do Reino de Hawai
[miniatura|180x180px|[Moedas de Kalākaua|Moeda de Kalākaua co seu busto no anverso (1883).]]
**David Laʻamea Kamanakapuʻu Mahinulani Nalaiaehuokalani Lumialani Kalākaua**, nado o 16 de novembro de 1836 en Honolulu (Oʻahu) e finado o 20 de xaneiro de 1891 en San Francisco (California), foi o último rei do Reino de Hawai. Foi o autor da letra do himno de Hawai, *Hawaiʻi Ponoʻī*.

## Árbore xenealóxica 

## Véxase tamén 
### Outros artigos 
*Hawaiʻi Ponoʻī
*Moedas de Kalākaua
### Ligazóns externas 
* Escola que leva o nome do Rei
Circunscricións electorais de Asturias

O **Principado de Asturias** divídese para as súas eleccións autonómicas en tres circunscricións electorais que agrupan varios concellos. Xunto a Murcia é a única comunidade autónoma peninsular española que utiliza como circunscrición electoral unhas zonas inferiores á provincia. A lei que regula o proceso electoral é a 14/1986, do 26 de decembro, sobre réxime de eleccións á Xunta Xeral do Principado de Asturias, modificada pola Lei 3/1991, do 25 de marzo.

Corresponden a cada circunscrición electoral un mínimo inicial de 2 deputados dos 45 que conforman a Xunta Xeral do Principado de Asturias, distribuíndose entre as mesmas os 39 restantes en proporción á súa poboación de dereito segundo os seguintes criterios:

# Adxudícaselle a cada circunscrición tantos deputados como resulten en números enteiros de dividir a súa respectiva poboación de dereito pola cota de repartimento que se obtén de dividir a poboación total de dereito de Asturias por 39.
# Distribúense os restantes deputados asignando un a cada unha das circunscricións cuxo cociente resultante na operación anterior teña unha fracción decimal máis grande.

Na I, II e III lexislaturas, as circunscricións Central, Occidental e Oriental tiñan asignados, respectivamente, 32, 8 e 5 deputados. A partir da IV a distribución cambiou a 33, 7 e 5. Na VII lexislatura a distribución volveu cambiar a 34, 6 e 5. Os escanos asígnanse en base ao sistema D'Hondt.
Consello de Goberno do Principado de Asturias

O **Goberno do Principado de Asturias** é unha das institucións estatutarias que conforman o Principado de Asturias, sendo o órgano superior colexiado que dirixe a política e a Administración desta comunidade autónoma española e é, así mesmo, o titular da función executiva e da potestade regramentaria sobre dito territorio.
## Composición 
Preside o Consello de Goberno o Presidente do Principado de Asturias, quen é elixido pola Xunta Xeral do Principado de Asturias entre os seus membros. Este á súa vez elixe os titulares das consellarías e o vicepresidente, os cales poden ser membros ou non da Xunta Xeral.

## Consello de Goberno de 2012 
## Notas 
## Véxase tamén 
### Ligazón externa
*www.asturias.es
Consello xenético

O **consello xenético** comprende o proceso polo cal os pacientes ou familiares portadores, con certo risco de doenzas xenéticas, son asesorados sobre as consecuencias e a natureza da desorde xenética, sobre a probabilidade de desenvolvela ou transmitila, e sobre as opcións de planificación familiar respecto da doenza. Este proceso é complexo e ha de ser separado do diagnóstico e do soporte emocional.

## Razóns para o consello xenético 
[dereita|miniatura|200px|Tranlucencia nocal na [caluga detectada mediante ultrasóns.]]

As principais razóns que levan ás familias a solicitar consello xenético son:
*Historia familiar de anormalidade xenética.
*Test molecular para unha desorde xenética nun determinado xene.
*Idade da nai superior aos 30-35 anos.    
*Idade do pai superior aos 30-35 anos
*Resultado anormal no screening ou cribado do soro materno mediante ultrasóns, detectado mediante unha proba de ecografía.
*Aumento da translucencia nocal mediante ultrasóns.
*Historia familiar con alta incidencia de cancro.

## Doenzas máis frecuentemente aconselladas 
A meirande parte das doenzas non poden acontecer agás que ámbolos dous pais posúan a anomalía nos seus xenes, como por exemplo a Fibrose quística (FQ). Algunhas doenzas só precisan ser hereditas por un dos dous pais, como por exemplo a Enfermidade de Huntington (HD, *Huntington Desease*). Outras anomalías xenéticas son causadas por mor dun erro ou mutación acontecido durante a división celular, como por exemplo as trisomías. Outra das aplicacións do aconsellamento xenético é a detección precoz de doenzas que poden comezar a ser tratadas no momento de seren detectadas, como pode ser a Fenilcetonuria (PKU). Os resultados dos test xenéticos tamén detectan:

*Síndrome de Down
*Anemia falciforme
*Enfermidade de Tay-Sachs
*Espina Bífida
*Distrofia Muscular
*Atraso Mental
Reino Unificado

O **Reino Unificado** (tamén chamado **Reino Reunido**) é un reino ficticio pertencente ó legendarium do escritor británico J. R. R. Tolkien e que aparece na súa novela *O Señor dos Aneis*. É o nome co que se coñeceu á unificación dos reinos de Gondor e Arnor trala Guerra do Anel, acontecida a finais da Terceira Idade do Sol. As súas capitais eran Annúminas (capital de Arnor) e Minas Tirith (capital de Gondor).

O seu primeiro rei foi Aragorn II, coroado co nome de Elessar, quen foi sucedido polo seu fillo Eldarion trala súa morte no ano 120 da Cuarta Idade do Sol.

Mantívose a senescalía que anteriormente gobernou Gondor cando a liñaxe dos reis se cortou, aínda que os senescais non conservaban os mesmos poderes de antes e estaban baixo as ordes do Rei. Porén, recibiron un novo título, o de Príncipes de Ithilien, e a partir de entón viviron en Emyn Arnen. O primeiro senescal do Reino Unificado foi Faramir, fillo do anterior senescal, Denethor II, e o cargo seguiu herdándose de pai a fillo.
Federación Internacional de Motociclismo

[miniatura|[Vito Ippolito, presidente da Federación dende 2006.]]

A **Federación Internacional de Motociclismo** (**FIM**, en francés: *Fédération Internationale de Motocyclisme*) é o órgano gobernante das competicións de motociclismo. Representa a 98 federacións nacionais de motociclismo que están divididas en seis rexións continentais.

Dentro da FIM hai cinco disciplinas que supón 34 campionatos do mundo e outros títulos: velocidade, motocross, trial, enduro, e track racing que combina o grasstrack (carreiras sobre herba) e o speedway. A FIM tamén está involucrada noutras actividades non competitivas para a promoción deste deporte, a súa seguridade e outras actividades públicas relacionadas.

## Historia 
A FIM creouse a partir da *Fédération Internationale des Clubs Motocyclistes* (FICM, Federación Internacional de Clubs de Motocilcismo), que se fundou en París (Francia) o 21 de decembro de 1904. O Auto-Cycle Union (ACU) do Reino Unido foi un dos membros fundadores. En 1906, a FICM disolveuse, pero foi refundada en 1912, pero agora coa súa sede en Inglaterra. Os Seis Días Internacionais de Enduro celebráronse ao ano seguinte, e foi o primeiro evento internacional celebrado pola nova Federación.

O nome foi cambiado a *Fédération Internationale Motocycliste* (FIM) en 1949, o mesmo ano en que se celebrou a primeira edición do xa soado Campionato do Mundo de Motociclismo. A sede trasladouse a Xenebra (Suíza) en 1959.

En 1994 a sede trasladouse de novo, agora a Mies (Suíza), ocupando o seu propio edificio por primeira vez, cun deseño recordando a unha motocicleta. O nome foi cambiado outra vez en 1998, pasándose a denominar *Fédération Internationale de Motocyclisme* tal como decidiuse no congreso celebrado en Cidade do Cabo (Suráfrica). O mesmo ano, o Comité Olímpico Internacional recoñeceu provisionalmente á FIM, alcanzando o total recoñecemento nos Xogos Olímpicos de Sidney 2000.

En 2004 celebrouse o seu centenario durante o congreso de París no mes de outubro. Desde 2006 o venezolano Vito Ippolito é o primeiro latinoamericano que exerce a presidencia da FIM.

## Competicións da FIM 
### Velocidade 
* Campionato do Mundo de Motociclismo
* Campionato do Mundo de Superbikes
* Campionato do Mundo de Supersport
* Campionato do Mundo de Resistencia da FIM
* Copa Mundial de MotoE

### Montaña 
* Campionato Mundial de Motocrós
* Campionato Mundial de Rally Cross-Country da FIM
* Campionato Mundial de Enduro
* Motocrós das Nacións

## Véxase tamén 
### Outros artigos 
* Federación Internacional do Automóbil

### Ligazóns externas 
* Sitio oficial da Federación Internacional de Motociclismo
Presidente do Principado de Asturias

O **Presidente de Asturias**, segundo o Estatuto de Autonomía de Asturias, preside o Consello de Goberno do Principado de Asturias, cuxa actividade dirixe, coordina a Administración da comunidade autónoma, designa e separa os conselleiros e ostenta a suprema representación do Principado e a ordinaria do Estado en Asturias. É elixido pola Xunta Xeral do Principado de Asturias entre os seus membros e é nomeado polo rei de España.

A Xunta Xeral elíxeo por maioría absoluta en primeira convocatoria e por maioría simple nas posteriores. Entre cada convocatoria teñen que transcorrer como mínimo corenta e oito horas. Se pasados dous meses desde a constitución da Xunta Xeral non foi elixido ningún candidato, esta quedará disolta procedéndose a convocar novas eleccións.

## Presidentes do Principado de Asturias 
## Liña temporal 
## Véxase tamén 
### Outros artigos 
*Xunta Xeral do Principado de Asturias
Eleccións autonómicas de Asturias

As **eleccións autonómicas de Asturias** celebráronse en nove ocasións desde a chegada da democracia ao Principado de Asturias.

En sete delas resultou vencedor o Partido Socialista Obrero Español, noutra o Partido Popular, e noutra Foro Asturias.

Á parte dos xa citados, outros seis partidos obtiveron representación na Xunta Xeral do Principado de Asturias: Izquierda Unida, Bloque por Asturies, Unión Renovadora Asturiana, Centro Democrático y Social, Partíu Asturianista e Partido Comunista de Asturias.

## Características 
As eleccións efectúanse por sufraxio universal dos asturianos mediante voto secreto ás listas pechadas das candidaturas presentadas nas tres circunscricións de Asturias.

A asignación dos 45 escanos da Xunta Xeral do Principado de Asturias realízase a través do sistema D'Hondt segundo os votos obtidos por cada candidatura na súa circunscrición e por orde de lista dentro de cada candidatura.

## Eleccións 
*Eleccións á Xunta Xeral do Principado de Asturias de 1983
*Eleccións á Xunta Xeral do Principado de Asturias de 1987
*Eleccións á Xunta Xeral do Principado de Asturias de 1991
*Eleccións á Xunta Xeral do Principado de Asturias de 1995
*Eleccións á Xunta Xeral do Principado de Asturias de 1999
*Eleccións á Xunta Xeral do Principado de Asturias de 2003
*Eleccións á Xunta Xeral do Principado de Asturias de 2007
*Eleccións á Xunta Xeral do Principado de Asturias de 2011
*Eleccións á Xunta Xeral do Principado de Asturias de 2012
*Eleccións á Xunta Xeral do Principado de Asturias de 2015
*Eleccións á Xunta Xeral do Principado de Asturias de 2019
*Eleccións á Xunta Xeral do Principado de Asturias de 2023
Campionato do Mundo de Motociclismo de 350 cc

O **Campionato do Mundo de Motociclismo de 350cc** foi unha das categorías do Campionato do Mundo de Motociclismo de velocidade, regulado pola FIM. Disputouse entre 1949 e 1982, cando desapareceu.

## Campións 
## Véxase tamén 
### Ligazóns externas 
* Sitio web de MotoGP
Provincia de Çanakkale

**Çanakkale** é unha das provincias de Turquía, sitúase no noroeste do país na rexión de Mármara. A capital é a cidade de Çanakkale. Conta cunha parte europea (Tracia) e outra asiática (Anatolia) separadas polo estreito dos Dardanelos que conecta o Mar de Mármara co Exeo. A parte europea está por formada pola península de Gallípoli mentres a asiática coincide en gran parte coa rexión histórica de Tróade. A súa superficie é de 9737&nbsp;km² e a poboación de 490.397 habitantes (2010). Na provincia atópase o sitio arqueolóxico de Troia.
.ni

**.ni** é o Dominio de Nivel Superior xeográfico (ccTLD) para Nicaragua, administrado pola Universidade Nacional de Enxeñería dende a súa introdución en 1989. O dominio .ni foi o quinto ccTLD delegado en Latinoamérica. Antes houbo Arxentina (1987) (.ar), Chile (1988) (.cl), e nese mesmo ano 1989 México (.mx) e o Brasil (.br).

### Dominios de segundo nivel 
Tódolos rexistros son de terceiro nivel, baixo os seguintes subdominios:

**.com.ni**: Entidades Comerciais.

**.gob.ni**: Ministerios e Entidades do Goberno.

**.edu.ni**: Entidades e Organismos Educativos.

**.org.ni**: Entidades e Dependencias non Gobernamentais.

**.nom.ni**: Dominios Persoais.

**.net.ni**: Entidades de Redes de Organizacións.

**.mil.ni**: Entidades Militares.

**.co.ni**: Empresas Comerciais de calquera parte do mundo.

**.biz.ni**: Empresas Comerciais que o soliciten.

**.web.ni**: Empresas Comerciais que o soliciten

**.int.ni**: Organizacións con tratados internacionais.

**.ac.ni**: Entidades do sector académico.

**.in.ni**: Dominios .in

**.info.ni**: Sitios Informativos.
## Véxase tamén
### Ligazóns externas 
*O .ni na web da IANA
*Web de rexistro do .ni
Federación Socialista Asturiana

A **Federación Socialista Asturiana** (**FSA-PSOE**) é unha organización política de corte socialdemócrata que constitúe a federación asturiana do Partido Socialista Obrero Español.

## Historia 
Tras a creación do PSOE o 2 de maio de 1879, iranse organizando grupos socialistas nas principais localidades asturianas. Desta maneira xorde en 1891 a agrupación local de Xixón, á que lle segue a de Oviedo en 1892, e as de Mieres e Sama de Langreo (Langreo) en 1897. Entre os anos 1899 e 1901, o socialismo arráigase en Asturias, celebrándose o 27 de xaneiro de 1901 no Centro Obreiro de Oviedo o Congreso fundacional da Federación Socialista Asturiana do Partido Socialista Obreiro Español (FSA-PSOE). Manuel Vigil Montoto é elixido presidente do primeiro Comité Provincial.

En 1934, a FSA formou parte da alianza obreira formalizada na UHP e estivo a favor do pacto subscrito entre o sindicato socialista UXT e a Confederación Rexional do Traballo de Asturias, León e Palencia da organización anarcosindicalista CNT. A UHP —á que se lle irían sumando logo outras organizacións obreiras— tivo unha importancia significativa na Revolución de 1934.

Durante a guerra civil, o socialista Belarmino Tomás presidirá o Consello Interprovincial de Asturias e León, transformado logo en Consello Soberano de Asturias e León.

Tras o franquismo e coa Transición Española, a FSA recobra protagonismo. Nesa época Felipe González dará un mitin no estadio de El Molinón de Xixón ao que asisten 25.000 persoas.

A FSA consegurirá alcanzar a Presidencia do Principado en 1983 con Pedro de Silva Cienfuegos-Jovellanos. En 1991 sucédelle Juan Luis Rodríguez-Vigil Rubio, quen tras presentar a dimisión polo escándalo do Petromocho será substituído por Antonio Trevín Lombán en 1993. Tras unha lexislatura na oposición, a FSA consegue en 1999 da man Vicente Álvarez Areces acceder de novo ao goberno autonómico, grazas en parte á inestabilidade xerada pola ruptura de Sergio Marqués co PP, fundando a URAS, en 1998. 

Tras os seis meses do goberno en minoría de Francisco Álvarez-Cascos, presidente por Foro Asturias, a FSA recuperou en 2012 a presidencia de Asturias con Javier Fernández Fernández. Foi reelixido nas eleccións de maio de 2015.
[thumb|250x250px|[Javier Fernández Fernández (político)|Javier Fernández, secretario xeral da FSA desde 2000 ata 2017, nun mitin en Mieres.]]

Na crise do PSOE do 2016, emerxeu un novo liderado na FSA-PSOE que desembocou no 32 congreso e a elección de Adrián Barbón como secretario xeral o 1 de outubro de 2017. O propio secretario xeral foi o cabeza de lista das eleccións autonómicas o 26 de maio de 2019, obtendo seis escanos máis que os obtidos por Javier Fernández en 2015. Adrián Barbón tomou posesión como Presidente do Principado de Asturias o 20 de xullo de 2019.

## Resultados electorais 
#### Eleccións á Xunta Xeral 
## Notas 
## Véxase tamén 
### Ligazóns externas
* Federación Socialista Asturiana-PSOE
.ee

**.ee** é o Dominio de Nivel Superior xeográfico (ccTLD) para Estonia.

## Véxase tamén 
* Lista de dominios de Internet

### Ligazóns externas 
*IANA .ee
*Rexistrar .ee
Belíssima

***Belíssima*** é unha telenovela brasileira escrita por Sílvio de Abreu, que se estreou na Rede Globo no día 7 de novembro de 2005 rematada o 8 de xullo de 2006. Contén 209 episodios.
Conta cos actores Glória Pires, Fernanda Montenegro, Cláudia Abreu, Carolina Ferraz, Marcello Antony, Cláudia Raia, Reynaldo Gianecchini, Camila Pitanga, Alexandre Borges, Lima Duarte, Irene Ravache e Tony Ramos.

## Elenco
## Véxase tamén 
### Ligazóns externas
* Páxina Oficial
Lucélia Santos

**Maria Lucélia dos Santos**, nada en Santo André o 20 de maio de 1957, é unha actriz brasileira.

## Traxectoria
Foi internacionalmente famosa pola súa actuación na telenovela *A escrava Isaura*, que se mostrou con éxito en 79 países.

Lucélia tamén fixo varias outras telenovelas de grande éxito, como *Locomotivas*, *Feijão Maravilha*, *Água Viva*, *Guerra dos Sexos*, *Vereda Tropical* e *Sinhá Moça*, ademais da serie *Ciranda Cirandinha* e a miniserie *Meu Destino é Pecar*, outra obra baseada en Nelson Rodrigues.
## Vida persoal
Lucélia é filla de Maurílio Simões dos Santos e de Maria Moura dos Santos. Estaba casada co director John Neschling, con quen ten un fillo, Pedro Neschling, que tamén é actor.

## Filmografía 
### Televisión 
*1976: *A escrava Isaura* - Isaura dos Anjos/Elvira
*1977: *Locomotivas* - Fernanda Cabral
*1978: ''Dancin' Days* - Loreta
*1978: *Ciranda Cirandinha* - Tatiana
*1979: *Feijão Maravilha* - Eliana
*1979: *Malu Mulher* - Josineide (episod: "Ainda Não é Hora")
*1979: *Plantão de Polícia* - Marcela (episod: "Despedida de Solteiro")
*1980: *Água Viva* - Janete
*1981: *Ciranda de Pedra* -  Virgínia Prado
*1983: *Guerra dos Sexos* - Carolina
*1984: *Meu Destino é Pecar* - Helena Castro Avelar
*1984: *Vereda Tropical* - Silvana Rocha
*1986: *Sinhá Moça* - Sinhá Moça (Maria das Graças Ferreira)
*1987: *Carmem* - Carmem
*1990: *Brasileiras e Brasileiros* - Paula
*1995: *Sangue do Meu Sangue* - Júlia
*1996: *Dona Anja* - Dona Anja
*2001: *Malhação* - Jackeline Lemos
*2006: *Cidadão Brasileiro* - Fausta Gama
*2007: *Donas de Casa Desesperadas* - Suzana Mayer
*2008: *Casos e Acasos* - Lucila
*2011: *Aline* - Débora
*2018: *Salve-se Quem Puder* - Edmilda

### Películas 
*1976: *Um Brasileiro Chamado Rosaflor*
*1976: *O Ibraim do Subúrbio*
*1976: *Já Não Se Faz Amor Como Antigamente*
*1977: *Paranóia* as Lúcia Riccelli
*1981: *Bonitinha, mas Ordinária ou Otto Lara Resende* - Maria Cecília Werneck
*1981: *Engraçadinha* - Engraçadinha
*1981: *Álbum de Família* - Glória
*1982: *Luz del Fuego* - Luz del Fuego
*1982: *O Sonho Não Acabou* - Lucinha
*1985: *Fonte da Saudade* - Bárbara/Guida/Alba
*1986: *Baixo Gávea* - Clara
*1986: *As Sete Vampiras* - Elisa Machado
*1989: *Kuarup* - Lídia
*1993: *Vagas Para Moças de Fino Trato* - Lúcia
*2001: *Três Histórias da Bahia*
*2003: *O Ovo*
*2009: *Destino* - Luíza
*2010: *Lula, o filho do Brasil* - lärare av Lula
*2014: *Casa Grande'' - O propio

## Notas 
### Véxase tamén
Beqa

**Beqa** é unha illa de Fiji, preto da illa principal de Viti Levu, 10 quilómetros ao sur. A illa ten unha superficie de 36 quilómetros cadrados e alcanza unha altitude máxima de 462 metros.

## Tradición 
Das 9 aldeas da illa, Dakuibeqa (a vila principal), Dakuni, Soliyaga Rukua son famosas pola tradición de andar sobre o lume.

## Enerxía 
O Fiyi Times informou o 25 de febreiro de 2006 que os máis de 3000 habitantes dos seis pobos e os cinco resorts estaban explorando xeitos de atopar unha fonte confiable de enerxía para Bekaa. Estabanse considerando as enerxías eólica e solar, así como o tendido dun cable a través do Estreito de Beqa desde a parte continental.

## Economía 
A principal fonte de ingresos de Beqa é o turismo, conta con 4 resorts: Lawaki Beach House, Beqa Lagoon Resort (antes Marlin Bay Resort), Kulu Bay Resort, Lalati Resort e nun illote fronte a Beqa (chamado Steward Island) o máis ou menos exclusivo Royal Davui Resort. Actualmente, non hai outros Resorts previstos en Beqa.

Existen algunhas empresas agrícolas a pequena escala que cunha mellor infraestrutura poderían ser ampliadas e convertidas nunha fonte de ingresos máis grande para os distintos pobos da Beqa.

## Véxase tamén 
### Ligazóns externas 
* *Lawaki Beach House*. "About Beqa Island". Información xeral. (En inglés).
* *Fiji.islands-travel.com*. "Beqa Island Travel Guide". Información xeral. (En inglés).
* *Wikimapia.org*. Imaxe satelital.
José María Crespo Rodríguez

**José María Crespo Rodríguez**, tamén coñecido como **José María Rodríguez González**, nado na Xesta (Lalín) o 7 de agosto de 1882 e finado en Lalín o 2 de xuño de 1971, foi un profesor e escritor galego.

## Traxectoria 
Fillo de Antonio Crespo Pampín. Mestre e procurador dos tribunais de Xustiza, foi profesor numerario da sección de letras nas Escolas Normais de Pontevedra, Salamanca, Santiago de Compostela e Logroño. Tamén foi director da Normal de Santiago de Compostela (1935-1940, 1945-1952). Escribiu en 1916 o primeiro manual de Xeografía dedicado especificamente a Galicia, *Nociones de geografía de Galicia*.

## Obras 
* *Resumen de derecho usual y legislación escolar*.
* *Resumen de derecho y legislación para las escuelas de 1ª enseñanza*.
* *Nociones de geografía de Galicia*, 1916.
* *Nociones de historia de Galicia*, 1916.
* *Tratado elemental de pedagogía*, 1927.
* *Compendio de historia general de Galicia*, 1928.
* *Compendio de geografía especial de Galicia*, 1928.
* *Compendio de agricultura industrial de Galicia*, 1935.

## Notas 
## Véxase tamén 
### Bibliografía 
* 
*
Kropyvnytsky

miniatura|Casa do concello de Kropyvnytsky

**Kropyvnytsky** (en ucraíno *Кропивницький*, anteriormente **Elisavetgrad**) é unha cidade do centro de Ucraína, nas marxes do río Inhul, capital administrativa do óblast de Kirovohrad. A súa poboación é de 239.400 habitantes (2004).

## Desenvolvemento 
Desenvolveuse a mediados do século XVIII arredor dun asentamento militar. Ao longo da segunda metade do século XIX adquiriu prominencia ao se converter nun importante centro comercial. Na época soviética adquiriu o status de centro agrícola e da industria lixeira. A caída da URSS supuxo para a cidade unha diminución do potencial económico que volveu recuperarse en parte a partir de 2002.
Campionato do Mundo de Motociclismo de 250 cc

O **Campionato do Mundo de Motociclismo de 250cc** foi unha das categorías do Campionato do Mundo de Motociclismo de velocidade, regulado pola FIM. Disputouse entre 1949 e 2009, pasando a ser Moto2 a partir do 2010.

## Campións 
## Véxase tamén 
### Ligazóns externas 
* Sitio web de MotoGP
Rafael Fernández Álvarez

**Rafael Luis Fernández Álvarez**, nado en Oviedo o 17 de setembro de 1913 e finado no mesmo lugar o 18 de decembro de 2010, foi un dirixente político asturiano, o primeiro presidente do Principado de Asturias.

## Biografía 
Naceu en Oviedo en 1913. Casou con Purificación Tomás en 1937, filla do dirixente socialista asturiano durante a II República Belarmino Tomás Álvarez. Enviuvou en 1990 e casou en 1996 con Belén Torrecillas San Millán.

Político pertencente á Federación Socialista Asturiana (FSA-PSOE). Durante a guerra civil, xogou un importante papel dentro do bando republicano. Así, como membro do Consello Interprovincial de Asturias e León (logo Consello Soberano), foi Conselleiro de Facenda; anteriormente fora Conselleiro de Xuventude.

Exiliouse en México tras a ocupación de Asturias polas tropas franquistas (setembro-outubro de 1937). Regresou a España en 1977. Foi o presidente, a partir de 1978, do Consello Rexional de Asturias (nome do órgano provisional preautonómico creado para Asturias polo Goberno de Adolfo Suárez) até as eleccións autonómicas de maio de 1983, as primeiras tras a aprobación do Estatuto de Autonomía de Asturias. Por iso, pódese considerar como o primeiro Presidente do Principado de Asturias.

## Cargos Desempeñados 
* Senador polo Principado de Asturias. (1977-2000)
* Secretario xeral da FSA-PSOE. (1977-1978)
* Presidente da FSA-PSOE. (1978-2010)
* Presidente do Consello Rexional de Asturias. (1978-1982)
* Presidente do Principado de Asturias. (1982-1983)

## Notas 
## Véxase tamén 
### Ligazóns externas 
* 
*
Javier Fernández

**Javier Fernández** pódese referir a:

* **Javier Fernández Fernández** (1948-), político español, presidente do Goberno do Principado de Asturias.
* **Javier Fernández Fernández**, (1974-2015), músico e integrante de Los Piratas.
* **Javier Fernández Sánchez** (1971-), editor e escritor español.
* **Fco. Javier ("Paquillo") Fernández** (1977-), atleta español, especialista en marcha.
* **Javier Fernández** (1981-), judoca español.
* **Javier Fernández López** (1991-), patinador artístico sobre xeo de España.
* **Javier Fernández Abruñedo**, máis coñecido como **Bicho** (1996-), futbolista galego.